Σάρον Ντεν Άντελ

Η Σάρον Ντεν Άντελ  (Sharon Janny den Adel, 12 Ιουλίου 1974) είναι Ολλανδή τραγουδίστρια και συνθέτης, γνωστή ως η τραγουδίστρια και μία από τους βασικούς συνθέτες στο Ολλανδικό συγκρότημα Within Temptation. 

 Προσωπική ζωή 

Η Σάρον Ντεν Άντελ γεννήθηκε στις 12 Ιουλίου το 1974 στο Waddinxveen στην Ολλανδία. Ταξίδεψε εκτενώς στα νιάτα της και έχει ζήσει σε τουλάχιστον δέκα διαφορετικές χώρες, όπως στην Ινδονησία, όπου έζησε από ενός έτους μέχρι έξι ετών. Η Σάρον έζησε στο Μπαλί για λίγο στην παιδική της ηλικία, και ο χαρακτηριστικός χορός της είναι εμπνευσμένος από το λαϊκό χορό στο Μπαλί. Από την ηλικία των 14 ετών, συνεργάστηκε με διάφορα συγκροτήματα, συμπεριλαμβανομένου ενός μπλουζ ροκ συγκροτήματος που ονομάζεται Kashiro. Λίγο πριν μπει στο λύκειο, επέστρεψε στην Ολλανδία. Στην Σάρον δεν άρεσε το λύκειο, μέχρις ότου έγινε μέλος της σχολικής μπάντας. Μετά από λίγο καιρό γνώρισε τον Robert Westerholt (ο οποίος ήταν μέλος ενός άλλου συγκροτήματος) και ερωτεύτηκαν. Έπειτα, αποφάσισαν να αφήσουν τις μπάντες τους για να σχηματίσουν τη δική τους, την οποία ονόμασαν The Portal, αν και το όνομα άλλαξε σε Within Temptation πριν καν δημοσιεύσουν το πρώτο τους τραγούδι.

Η Σάρον και ο μακροχρόνιος σύντροφός της Ρόμπερτ Γουέστερχολτ έχουν τρία παιδιά μαζί [μία κόρη, την Εύα Λούνα (Eva Luna) και δύο γιους, τους Ρόμπιν Έιντεν (Robin Aiden) και Λόγκαν Άργουιν (Logan Arwin)], και σήμερα ζουν κοντά στο Hilversum. Η Σάρον ήταν έγκυος στο πρώτο τους παιδί, την Εύα Λούνα (γεννημένη στις 7 Δεκεμβρίου 2005), κατά τη διάρκεια της περιοδείας The Silent Force Tour. Στις 22 Φεβρουαρίου του 2009, η Σάρον ανήγγειλε ότι ήταν έγκυος στο δεύτερο παιδί της, τον Ρόμπιν Έιντεν Γουέστερχολτ, του οποίου η γέννηση ανακοινώθηκε στην επίσημη ιστοσελίδα της μπάντας, την 1η Ιουνίου 2009. Ο ίδιος γεννήθηκε πρόωρα σε 32 εβδομάδες και 6 ημέρες. Στις 26 Νοεμβρίου 2010, η Σάρον ανακοίνωσε ότι περίμενε ακόμη ένα παιδί το οποίο, λόγω επιπλοκών στις προηγούμενες εγκυμοσύνες της, σήμαινε ότι το 2011 οι ημερομηνίες περιοδειών του συγκροτήματος θα αναβάλλονταν από την άνοιξη για το φθινόπωρο. Η γέννηση του γιου της, Λόγκαν Άργουιν, ανακοινώθηκε στις 31 Μαρτίου 2011.

 Κατάρτιση και φωνητικό προφίλ 

Η Σάρον ποτέ δε διδάχτηκε επίσημα τραγούδι και δήλωσε σε μια συνέντευξή της, το 2006, ότι είχε τραγουδήσει ένα σύντομο χρονικό διάστημα σε χορωδία και πως είναι ως επί το πλείστον αυτοδίδακτη. Συνήθιζε να εξασκείται τρεις ή τέσσερις ώρες την ημέρα. Η Σάρον είναι υψίφωνη και διαθέτει το φωνητικό εύρος των πέντε οκτάβων. Συγκεκριμένα, έχει τύπο φωνής σοπράνο και φτάνει αρκετά υψηλές νότες, ωστόσο με άνεση, φτάνει και εξαιρετικά χαμηλές. Έχει μια ελαφριά, αιθέρια και λυρική ποιότητα φωνής με πολύ ιδιαίτερο και χαρακτηριστικό μέταλλο. Η υψηλότερη νότα της βρίσκεται στο τραγούδι "Jane Doe" (Ολλανδική/Αυστραλιανή/Ιαπωνική έκδοση) και η χαμηλότερή της στο "Empty Eyes".

 Within Temptation 

Μαζί με τον σύντροφό της, Robert Westerholt, η Σάρον σχημάτισε το 1997 ένα συγκρότημα, το οποίο ονόμασαν Within Temptation (αρχικά ονομαζόταν The Portal, αν και το όνομα άλλαξε πριν από την πρώτη τους ηχογράφηση). Η ίδια παρουσιάζει το έργο τους ως επικό και κινηματογραφικό. Τα φωνητικά της Σάρον έχουν διαδραματίσει σημαντικό ρόλο στον ήχο της μπάντας, παρόλο που δεν έχει λάβει ποτέ επίσημη φωνητική εκπαίδευση.

Προτού γίνουν οι Within Temptation διάσημοι, η Σάρον δούλευε σε μία εταιρία μόδας. Όταν, όμως, το συγκρότημα έγινε ευρέως γνωστό με τo hit single Ice Queen, αποφάσισε να αφήσει τη δουλειά της και να ασχοληθεί με τη μουσική. Ωστόσο, εξακολούθησε να χρησιμοποιεί τις γνώσεις της στη μόδα για τις ανάγκες του συγκροτήματος. Δημιουργεί τα σκηνικά, τα κοστούμια του συγκροτήματος για τις συναυλίες και διάφορα εμπορεύματα σχετικά με τους Within Temptation.

Η ιστοσελίδα About.com  περιγράφει τη Σάρον ως «ευέλικτη και εξειδικευμένη ερμηνεύτρια, η οποία είναι εξίσου έμπειρη στο να τραγουδάει δυναμικά με πλήρη ορχήστρα και χορωδία, όπως και στο να τραγουδάει ήσυχα και συναισθηματικά με μόνο ένα πιάνο». Όταν ρωτήθηκε αν προτιμά να τραγουδάει στα ολλανδικά ή στα αγγλικά, η Σάρον είπε ότι προτιμά το δεύτερο, διότι «Η Ολλανδική γλώσσα απλά δεν ταιριάζει στο ύφος της μουσικής μας. Επίσης, δεν είναι η ωραιότερη γλώσσα για να τραγουδήσει κανείς. Τα Ιταλικά ή τα Ισπανικά θα ήταν καλύτερες επιλογές.»

 My Indigo 

Στα τέλη του 2017 η Σάρον ανακοίνωσε στο κοινό της τη δημιουργία ενός μουσικού project που ονόμασε My Indigo. Το My Indigo είναι solo project της Σάρον, το οποίο δεν σχετίζεται με τη δουλειά του συγκροτήματος Within Temptation. Μετά την τελευταία περιοδεία του συγκροτήματος, η Σάρον άρχισε να γράφει τραγούδια για τον εαυτό της για να αντιμετωπίσει καλύτερα τα οικογενειακά της προβλήματα. Έπειτα από δύο χρόνια συνθέτοντας κομμάτια, αποφάσισε να μοιραστεί το υλικό δημόσια και έτσι στις 10 Νοεμβρίου κυκλοφόρησε το πρώτο single του άλμπουμ με τον ίδιο τίτλο "My Indigo".

 Συνεργασίες με άλλους καλλιτέχνες 

μικρογραφία|Η Σάρον Ντεν Άντελ τραγουδάει με τους Within Temptation στο Wacken Open Air, 2015

Η Σάρον έχει συνεργαστεί με διάφορα συγκροτήματα και πολλούς αξιόλογους καλλιτέχνες κατά τη διάρκεια της καριέρας της, όπως οι: Tarja Turunen, Armin van Buuren, After Forever, De Heideroosjes, Oomph!, Delain, Agua de Annique και Anneke van Giersbergen.

Η Σάρον συμμετείχε στο τραγούδι των After Forever, "Beyond Me", και στο τραγούδι των Aemen, "Time". Τραγούδησε στο ρόλο "The Indian" για το άλμπουμ "Into the Electric Castle" των Ayrean και στο ρόλο της "Anna Held" για τους Avantasia στο πρώτο τους άλμπουμ, το οποίο λέγεται "The Metal Opera". Ερμήνευσε το "Are You The One?" του Timo Tolkki και μαζί με τον τραγουδιστή και μπασίστα των Nightwish, Marco Hietala, ερμήνευσαν το τραγούδι "No Compliance" από το άλμπουμ "Lucidity" των Delain. Επίσης, συνεργάστηκε με τη μπάντα Voyage για το τραγούδι τους "Frozen" (δε συσχετίζετε με το αντίστοιχο "Frozen" των Within Temptation).

Το 2005 η Σάρον συμμετείχε σε μία φιλανθρωπική ενέργεια, για τους ανθρώπους που υπήρξαν θύματα της μεγάλης καταστροφής από το τσουνάμι στην Ασία. Ως "Artists for Asia", δηλαδή "Καλλιτέχνες για την Ασία", η Σάρον μαζί με διάφορους άλλους διάσημους της Ολλανδίας ηχογράφησαν ένα τραγούδι, του οποίου τα έσοδα μαζεύτηκαν για να βοηθήσουν τα συγκεκριμένα θύματα.

Το 2008 η Σάρον ηχογράφησε ένα τραγούδι με τον Armin van Buuren, το οποίο βοήθησε να γραφτεί, ονομάστηκε "In and out of love" και εμπεριέχεται στο άλμπουμ του καλλιτέχνη: "Imagin". Κατά τη διάρκεια της ετήσιας εκδήλωσης "Armin Only" στην Ουτρέχτη, η Σάρον παρευρέθηκε επί σκηνής για να τραγουδήσει το συγκεκριμένο τραγούδι (19 Απριλίου 2008).

Το 2009 στο φεστιβάλ "Night of the Proms", η Σάρον έκανε guest εμφάνιση κατά τη διάρκεια της εκτέλεσης του "Stairway to Heaven" από τον John Miles.

Στο τέλος του 2012, η Σάρον έκανε μια εμφάνιση σε μια εκστρατεία φιλανθρωπίας που πραγματοποιήθηκε από ένα βελγικό ραδιοφωνικό σταθμό για να συγκεντρώσει τα χρήματα για τα παιδιά που τραγουδούν το ρεφρέν του τραγουδιού "het Meneer Konijn lied" μεταξύ άλλων βελγικών διασημοτήτων. Το τραγούδι έφτασε, επίσης, στο # 1 στα βελγικά charts.

Τον Ιανουάριο του 2018 συμμετείχε ως guest στο live των Maiden UniteD στο Βασιλικό θέατρο Carré, στο Άμστερνταμ, όπου τραγούδησε τραγούδια των Iron Maiden, συγκεκριμένα το "The evil that men do" και μαζί με τους υπόλοιπους καλλιτέχνες ερμήνευσε το "Wasted years".

 Δισκογραφία 

 Within Temptation 

My Indigo
My Indigo (Άλμπουμ) (2018)
01. "My Indigo"
02. "Crash And Burn"
03. "Out Of The Darkness"
04. "Indian Summer"
05. "Black Velvet Sun"
06. "Where Is My Love"
07. "Someone Like You"
08. "Star Crossed Lovers"
09. "Lesson Learned"
10. "Safe And Sound"

Singles
"My Indigo" (2017)
"Out of the Darkness" (2017)
"My Indigo (Chill Mix)" (2018)
"Where Is My Love" (2018)

 Guest εμφανίσεις 
 Embrace (Voyage, 1996) "Frozen"
 Bash (Silicon Head, 1997) "Hear"
 Into the Electric Castle (Ayreon, 1998) "Isis & Osiris", "Amazing Flight", "The Decision Tree", "Tunnel of Light", "The Garden of Emotions", "Cosmic Fusion", "Another Time, Another Space"
 Schizo (De Heideroosjes, 1999) "Regular Day in Bosnia"
 Prison of Desire (After Forever, 2000) "Beyond Me"
 The Metal Opera (Avantasia, 2000) "Farewell"
 Inside (Orphanage, 2000) "Behold"
 Architecture of the Imagination (Paralysis, 2000) "Fly", "Architecture of the Imagination"
 Fast Forward (De Heideroosjes, 2001) "Last Call to Humanity"
 Fooly Dressed (Aemen, 2002) "Time", "Waltz"
 The Metal Opera Part II (Avantasia, 2002) "Into the Unknown"
 Hymn to Life (Timo Tolkki, 2002) "Are You the One?"
 Pinkpop 2005 (De Heideroosjes, 2005) "Candy (Iggy Pop Cover)"
 Lucidity (Delain, 2006) "No Compliance"
 "Crucify" (De Laatste Show-band, Tori Amos cover live)
 Imagine (Armin van Buuren, 2008) "In and Out of Love"
 The Metal Opera: Pt 1 & 2 - Gold Edition  (Avantasia, 2008) "Farewell", "Into the Unknown"
 Pure Air (Agua de Annique, 2009) "Somewhere" (Duet)
 Night of the Proms 2009 (John Miles, Katona Twins, Sharon den Adel) "Stairway to Heaven"
 Truth Or Dare (Oomph!, 2010) "Land Ahead"
 For All We Know (Ruud Jolie, 2011) "Keep Breathing"
 Wesley Against Society (Coeverduh, 2012) "Nostradamus"
 Heart Tamer (Leander Rising, 2012) "Between Two Worlds And I" (Duet)
 De Vrienden Van Meneer Konijn (various artists, 2012) "Het Meneer Konijn Lied"
 The Land of New Hope (Avalon, 2013) "Shine"
 Metal Female Voices Fest 2013 (Delain, 2013) "No Compliance" και "Restless"
 Reine d'OdinRock Vallée (2014) Mother Earth (Orchestral Version) και Ice Queen
 Ali B en de Muziekkaravaan (2014) Hier (με τον Ali B)

 Βιντεοσκόπηση 

 Within Temptation 
 Ice Queen (German Version) (2001) 
 Ice Queen (Official Version) (2001) 
 Mother Earth (2003) 
 Running Up that Hill (2003) 
 Stand My Ground (2004) 
 Memories (2004) 
 Angels (2005) 
 Jillian (I'd Give My Heart) (Ιστορικό και πλάνα από The Silent Force tour) (2005) 
 The Howling (Game Version) (2006) 
 What Have You Done (2007) 
 What Have You Done (US Version) (2007) 
 Frozen (2007) 
 The Howling (Band Version) (2008) 
 All I Need (2008) 
 Forgiven (Ιστορικό και πλάνα από Black Symphony) (2008) 
 Utopia (2009) 
 Hand of Sorrow (Ιστορικό και πλάνα από Black Symphony) (2009)
 Faster (2011) 
 Sinéad (2011) 
 Shot in the Dark (2011) 
 Fire and Ice (2011) 
 Titanium (David Guetta cover) - (Ιστορικό και πλάνα από Elements) (2013) 
 Paradise (What About Us?)(ft. Tarja Turunen) (2013) 
 Dangerous (ft. Howard Jones) (2014)
 Whole World Is Watching (ft. Dave Pirner) (2014)
 Whole World Is Watching (ft. Piotr Rogucki) (2014)
 And We Run (ft. Xzibit) (2014)

 Guest εμφανίσεις 
 Time με τους Aemen (2003)
 In and Out of Love με τον Armin van Buuren (2008)
 We Are the Others με τους Delain (2012)
 Hier (με τον Ali B) (2014)

 Βραβεία 
 Η Σάρον Ντεν Άντελ πήρε το όνομα Rock Goddess of the Year στα Loudwire Music Awards, το 2011 και το 2014.

 Παραπομπές 

 Εξωτερικοί σύνδεσμοι 

 Sharon den Adel στην επίσημη ιστοσελίδα των Within Temptation
 Sharon den Adel στην ιστοσελίδα Discogs.com

Κατηγορία:Ολλανδοί τραγουδιστές